text: Dansk energi på messe i Tyskland
  17 marts 2011 kl. 15.32
  En række danske energivirksomheder er præsenteret på en fælles stand på en energimesse i Husum i Nordtyskland fra i dag til 20. marts.
  Den danske ambassade i Berlin har organiseret salgsfremstødet for de danske virksomheder på messen.
  Messen i Husum havde sidste år 17.000 besøgende.
  New Energy Husum tiltrækker primært producenter af varmepumper, solenergianlæg, vindmøller og biogasanlæg.
   
  Blandt de deltagende danske firmaer er Danfoss Solar Inverters A/S.
  